SE O KA SE DIRANG: Ithute go laola maikutlo a gago pele o ka dira sepe fela se o tla se ikwatlhaelang. Batho ba le bantsi ba akanya gore fa o le bogale ke gone fa o siame, mme gone, ga go a nna jalo. Baebele ya re: “Motho yo o sa thibeng moya wa gagwe, o tshwana le motse o o thubilweng, o o se nang lobota.” (Diane 25:28) Sengwe gape se se ka go thusang go laola maikutlo a gago ke go batla dintlha tsotlhe ka kgang eo e e go utlwisitseng botlhoko pele o tseega maikutlo. Baebele ya re: “Temogo ya motho ruri e fokotsa bogale jwa gagwe.” (Diane 19:11) Ka jalo, go reetsa kgakololo eno ya Baebele go tla re thusa gore re se ka ra galefisiwa ke sengwe le sengwe. Fa thuto eno ya Bagerika e ntse e anama, batho ba ba ipitsang Bakeresete ba ne ba simolola go e dumela. Rahisitori mongwe e bong Jona Lendering a re, “Kgopolo ya ga Plato ya gore moya wa rona o kile wa bo o tshela kwa lefelong le le botoka mme jaanong o tshela mo lefatsheng le le bosula, e ne ya dira gore go nne motlhofo gore dithuto tsa gagwe di amanngwe le tsa Bokeresete.” Ka jalo, thuto ya maaka ya gore moya ga o swe, e ne ya amogelwa mo dikerekeng tse go tweng ke tsa Bakeresete mme ya nna yone ya botlhokwa mo dilong tse ba di dumelang.